4 



hed til at gennemse Zoologisk Museums Samling af Manuskripter 

 med ornithologisk Indhold. 



Det vil formentlig, her være berettiget at indføre en kritisk 

 Bemærkning vedrørende den ældre Litteratur, som Professor 

 O. G. Petersen velvilligst har henledet min Opmærksomhed paa. 



I Kjærbølling »Danmarks Fugle« findes, saavel i 1. som 

 2. Udgave 1 , følgende Bemærkning: »men Faber (Ornith. 

 Noticer, pag. 23) benægter, besynderligt nok, dens Forekomst, 

 ikke blot i Danmark, men ogsaa i Sverrig og Holland«. Dette 

 beror paa en Misforstaaelse fra Kjærbøllings Side; thi hos Faber 

 betegner Sylvia philomela den sydlige Nattergal ligesom hos 

 Nilsson (Ornith. suecica I, Hafniæ 1817, pag. 199), medens den 

 nordlige Nattergal hedder Sylvia luscinia. Faber nævner over- 

 hovedet ikke i sine Noticer 2 den nordlige Nattergal og kun den 

 sydlige N. i en kritisk Bemærkning til Teilmann. 



Professor O. G. Petersen ejede imidlertid et Ekspl. af Fabers 

 Noticer, hvor Faber har gjort nogle haandskrevne Tilføjelser, 

 og bl. a. denne: »Sylvia luscinia. Sjelden om Horsens. I Krattet 

 ved Serritslevgaard hørte jeg i Sommeren 1823 denne skjønne 

 Sanger.« Denne Notits gælder altsaa den nordlige Nattergal 

 (Luscinia philomela) og viser, at Faber meget vel har haft sin 

 Opmærksomhed henvendt paa denne Art. 



SJÆLLAND 



Nattergalen maa siges at være en almindeligt forekommende 

 Ynglefugl i langt de fleste Egne af Sjælland. Paa adskillige 

 Lokaliteter optræder den i talrig Mængde, og adskillige Steder 

 synes den at være tiltagende i Antal i de senere Aar. 



Nordsjælland. I de nordsjællandske Skove og Krat, hvor 

 Forholdene er egnede for Nattergalen, forefindes den overalt 

 almindeligt. De indkomne Oplysninger tyder saa godt som alle 

 paa dette, og det kan formentlig i al Almindelighed siges, at 

 den Mængde, hvori Nattergalen forekommer i de forskellige Egne af 

 Nordsjælland, i alt væsentlig er afhængig af de for denne Fugl mere 

 eller mindre tiltalende Naturforhold paa de respektive Lokaliteter. 



1 N. Kjærbolling »Danmarks Fugle«, Kbhvn. 1852, pag. 172; 2. Udg. 

 »Skandinaviens Fugle« ved Jonas Collin, Kbhvn. 1875 — 77, pag. 290. 



2 Fr. Faber: Ornithologiske Noticer som Bidrag til Danmarks Fauna. 

 Aarhus 1824. 



